
ТОПЛОВОД
МАШИНСКИ ДЕО:
Увод
За Инвеститора, Град Зајечар, који се налази у Републици Србији, планирана је изградња две котларнице - котларнице на дрвну сечку и природни гас (компримовани гас до доласка природног гаса) и повезивање ове котларнице путем постојећих топловода са потрошачима. 
Наиме, предвиђена је изградња једне нове котларнице под називом „Плажа“ (Котларница 1) којом ће се покрити топлотни конзум постојећих котларница „Пивара“, „Попова плажа“ и „Краљевица“. Котларница плажа ће бити укупног капацитета од 18MW, односно поседоваће два котла на дрвну сечку инсталисане снаге од по 4MW, као и један котао на компримовани природни гас инсталисане снаге од 10MW. Такође, потребно је изградити и недостајући повезни топловод за ову котларницу, како би се повезала на постојећи топловодни систем. Поред тога, планирана је реконструкција и доградња постојеће котларнице „Кључ“ у оквиру које ће се уградити један нови котао на дрву сечку инсталисане снаге до 1MW и један котао на компримовани природни гас инсталисане снаге око 2MW. 
Да би ово било изводљиво на адекватан начин и да би се смањили губици топлотне енергије, као и губици омекшане воде, неопходно је у одређеним деловима реконструисати топловод и извршити доградњу топловода, како би се омогући снабдевање топлотном енергијом свих потрошача. 
Топловоди који полазе из котларница постојећих котларница Краљевица и Кључ налазе се у добром стању, те је за те топловоде, неопходно спровести пре почетка грејне сезоне редовна инвестициона одржавања. Редовним инвестиционим одржавањем неопходно је заменити деонице које су дотрајале и склоне честим пуцањима, као и места где су већ дијагностикована цурења.
Топловод који је обавезан као предмет доградње је недостајући повезни топловод који полази са новопројектоване локације “Плажа“. 
Неопходно је за правилно функционисање система свести губитке топлотне енергије испод 12%. 
Предметна локација будуће Котларнице 1  на дрвну сечку и природни гас (компримовани гас до доласка природног гаса), односно Котларнице „Плажа,“ налази се на КП бр 8525/14. Котларница је предмет одвојене пројектне документације и поседује довољан капацитет за преузимање улоге извора топлоте уместо постојеће котларнице „Попова плажа“ и котларнице „Пивара“ која се налази у оквиру објекта Heineken Србија д.о.о. Зајечар. Котларница „Пивара“ у оквиру објекта Heineken Србија д.о.о. Зајечар је мазутна котларница са застарелим и дотрајалим котловима и налазе се унутар Heineken Србија д.о.о. Зајечар, па њихово коришћење не само да није економично, енергетски ефикасно, већ је и небезбедно. Емисије загађујућих материја у ваздуху су изнад дозвољених вредности.  
Изградња нове котларнице, реконструкција и доградња топловода и реконструкција топлотних подстаница довешће не само до побољшања, економских показатеља и енергетских уштеда већ до побољшања квалитета ваздуха на територији града. 
Постојећи топловод пролази кроз велики број катастарских парцела, али се у великој мери налази у коректном стању, али је  неопходно спровести пре почетка грејне сезоне редовна инвестициона одржавања. Редовним инвестиционим одржавањем неопходно је заменити деонице које су дотрајале и склоне честим пуцањима, као и места где су већ дијагностикована цурења.
Део који је неопходно реконструисати и доградити односи се на следеће позиције: 
Доградња: 
1. Доградити недостајући крак повезног топловода од новопројектоване Котларнице 1 на биомасу и компримовани природни гас, односно Котларнице „Плажа“, смештене на кп. бр. 8525/14 КО Зајечар, до постојеће деонице топловода за насеље Попова Плажа и магистралне деонице постојећег топловода пречника DN400/560. Граница повезивања топловода на страни котларнице је пола метра унутар новопројектоване Котларнице 1, а са друге стране на катастарској парцели кп. бр. 8559/3 КО Зајечар, наспрам постојећих резервоара, где се новопројектована деоница спаја са постојећим дистрибутивним топловодом. 

Са ове деонице пре спајања са постојећом трасом, неопходно је предвидети Т-45 DN200/315 и прикључак топлотног капацитета 2.300 kW. Ова деоница служи за повезивање грејаних објеката у насељу Попова Плажа. Траса ове деонице смештена је на кп. бр. 8526/12 и 8526/8 КО Зајечар.

На изласку из Котларнице 1 неопходно је предвидети секциони шахт, у коме су смештени одзрачно/запорно/одмуљни вентили. 

Након одвајање крака за потребе грејања насеља Попова Плажа, неопходно је предвидети секциони шахт, у коме су смештени одзрачно/запорно/одмуљни вентили.

Све остале елементе система неопходно је извести према правилима струке, користећи природне компензације предизолованoг топловода.

По завршетку извођења радова неопходно је израдити пројекат изведеног објекта са обавезним листингом прорачуна у неком од лиценцираних софтвера намењених за прорачун статике са шематским приказом монтираних компензационих јастука на свим теменима. 

Недостајући топловод је неопходно изводити од места прикључења на постојећу деоницу према Котларници 1, где се у зони места прикључења врши пажљив ручни ископ како би се спречила могућност да се оштети постојећи топловод. Све висине дате у подужним профилима су узете произвољно, а неопходно је исте усагласити приликом извођења са пројектним надзором и извести статички прорачун према наведеним изменама. 

– Доградња овог дела обавеза је приватног партнера. Сагласности за пролазак преко парцела које то захтевају обавеза су јавног партнера. Сва пројектна документација и извођење радова обавеза су приватног партнера.

2. Доградити крак топловода из улице Иве Лоле Рибара до објекта постојеће котларнице на мазут „Краљевица“ која се налази на кп. _______ КО Зајечар. У улици Иве Лоле Рибара након шахта означеног са Ш35, предизолован топловод простире се дуж улице према објекту котларнице Краљевица, а затим скреће под углом од 90°. На месту где топловод скреће под углом од 90°, на кп. бр. 11069/1 КО Зајечар треба продужити топловод пречника DN250/400 до објекта котларнице Краљевица. Топлотни капацитет наведене деонице предвидети да износи 5.000kW. Након уласка топловода у објекат котларнице извршити монтажу завршне капе. 
Граница повезивања топловода на страни котларнице је пола метра унутар постојеће котларнице, а са друге стране на катастарској парцели кп. бр. 11069/1  КО Зајечар, на месту где се новопројектована деоница спаја са постојећим дистрибутивним топловодом.
Све остале елементе система неопходно је извести према графичкој документацији из прилога. По завршетку извођења радова неопходно је израдити пројекат изведеног објекта са обавезним листингом прорачуна у неком од лиценцираних софтвера намењених за прорачун статике са шематским приказом монтираних компензационих јастука на свим теменима.
Топловод је неопходно изводити од места прикључења на постојећу деоницу према котларници „Краљевица“, где се у зони места прикључења врши пажљив ручни ископ како би се спречила могућност да се оштети постојећи топловод. Све висине дате у подужним профилима су узете произвољно, а неопходно је исте усагласити приликом извођења са пројектним надзором и извести статички прорачун према наведеним изменама. 


– Доградња овог дела обавеза је јавног партнера. Сва пројектна документација и извођење радова обавеза су јавног партнера. Пре извођења радова неопходно је добити сагласност на пројектну документацију од приватног партнера, као и на изведене радове.

Реконструкција: 
1. Због учесталих хаварија неопходно је извршити реконструкцију левог и десног крака предизолованог топловода кроз Дубровачку улицу. Леви крак снабдева топлотном енергијом ГУ Зајечар и десни крак топлотном енергијом снабдева Окружни Суд, и остале потрошаче у Дубровачкој улици. Леви крак је номиналног капацитета 550 kW и за ту деоницу предвиђен је пречник деонице DN80/160, док је десни крак, према окружном суду номиналног капацитета 1300 kW, па је за ту деоницу предвиђен пречник цевовода DN125/225. 
Граница повезивања топловода на страни топлотне подстанице је пола метра унутар постојеће топлотне подстанице, а са друге стране на катастарској парцели кп. бр. 11122/1  КО Зајечар, на месту где се новопројектована деоница спаја са постојећим дистрибутивним топловодом.
Прикључке извести као Т-45, предизоловане комаде, након чега је за оба крака неопходно предвидети „Z“ компензацију.
Након „Z“ компензације неопходно је предвидети секциони шахт, у коме су смештени одзрачно/запорно/одмуљни вентили. 
Све остале елементе система неопходно је извести према графичкој документацији из прилога. По завршетку извођења радова неопходно је израдити пројекат изведеног објекта са обавезним листингом прорачуна у неком од лиценцираних софтвера намењених за прорачун статике са шематским приказом монтираних компензационих јастука на свим теменима.
Топловод је неопходно изводити од места прикључења на постојећу деоницу према топлотним подстаницама, где се у зони места прикључења врши пажљив ручни ископ како би се спречила могућност да се оштети постојећи топловод. Све висине дате у подужним профилима су узете произвољно, а неопходно је исте усагласити приликом извођења са пројектним надзором и извести статички прорачун према наведеним изменама. 

- Реконструисати и проверити пречник деоница у улици Генерала Гембете између постојећих шахтова Ш.2.7 и Ш.2.15.
- Реконструисати и проверити пречник деоница у улици Мије Станимировића од места спајања на магистрални топловод у улици Генерала Гембете до места одвајања топловода за објекат ОШ Љубица Радосављевић Нада на к.п. бр. 9800 К.О. Зајечар
-Реконструисати и проверити пречник деонице од магистралног топловода од Ш.1.36. до Ш.1.41. у улици Иве Лоле Рибара.
– Реконструкција наведених делова топловода обавеза је јавног партнера. Сва пројектна документација и извођење радова обавеза су јавног партнера. Пре извођења радова неопходно је добити сагласност на пројектну документацију од приватног партнера, као и на изведене радове.
Параметри за пројектовање новог топловода су:
•	Притисак у топловоду 16 bar
•	Температурини режим 100/70°C

Списак потрошача за Котларницу 1, односно Котларницу „Плажа“ која ће се налазити на кп. 8525/14 КО Зајечар,  дат је у следећој табели: 
	Редни број
	Адреса објекта
	Инсталисана снага грејних уређаја кW
	Тип подстанице

	1.
	Пане Ђукића бр. 13
	56
	Индиректна

	2.
	Пане Ђукића бр. 15
	48
	Индиректна

	3.
	Пане Ђукића бр. 12
	385
	Индиректна

	4.
	Пане Ђукића бр. 20/I
	275
	Индиректна

	5.
	Курсулина бр. 3
	38
	Индиректна

	6.
	Курсулина бр. 11
	341
	Индиректна

	7.
	Ђуре Салаја бр.19
	85
	Индиректна

	8.
	Ђуре Салаја бр.22
	210
	Индиректна

	9.
	Војводе Мишића бр. 6
	109
	Индиректна

	10.
	Николе Пашића бр. 68
	206
	Индиректна

	11.
	Николе Пашића бр. 94A
	42
	Индиректна

	12.
	Пане Ђукића бр. 1
	600
	Индиректна

	13.
	Пане Ђукића бр. 2
	32
	Индиректна

	14.
	Николе Пашића бр. 37
	597
	Индиректна

	15.
	Доситејева бр. 1
	357
	Индиректна

	16.
	Доситејева бр. 2
	367
	Индиректна

	17.
	Светозара Марковића бр. 2
	108
	Индиректна

	18.
	Светозара Марковића бр. 5-9
	608
	Индиректна

	19.
	Светозара Марковића бр. 6
	208
	Индиректна

	20.
	Позориште Зоран Радмиловић
	130
	Индиректна

	21.
	Музичка школа Јелена Мајсторовић
	242
	Индиректна

	22.
	Светозара Марковића бр. 36
	313
	Директна 

	23.
	Николе Пашића бр. 83
	359
	Директна

	24.
	Николе Пашића бр. 81
	484
	Директна

	25.
	Николе Пашића бр. 87
	141
	Директна

	26.
	Николе Пашића бр. 163А
	90
	Директна

	27.
	Тимочке буне бр. 2-2А
	208
	Директна

	28.
	Милоша Великог бр. 2
	428
	Директна

	29.
	Карађорђева бр. 2
	408
	Директна

	30.
	Народне Републике бр. 15
	50
	Директна

	31.
	Народне Републике бр. 159А
	66
	Директна

	32.
	Карађорђев Венац бр. 2-4-6
	327
	Директна

	33.
	Историјски архив 
	64
	Директна

	34.
	Народне Републике бр. 15
	548
	Директна

	35.
	Косанчићев венац бр. 10
	150
	Директна

	36.
	Средња школа
	1660
	Индиректна

	37.
	Топличина С1-С2
	300
	Индиректна

	38.
	Топличина С1-С2
	249
	Индиректна

	39.
	7. Септембар бр. 56
	105
	Индиректна

	40.
	7. Септембар бр. 56А
	100
	Индиректна

	41.
	Генерала Гембете бр. 78-80-82
	82
	Индиректна

	42.
	Курсулина бр. 22
	269
	Индиректна

	43.
	Генерала Гембете бб.
	226
	Индиректна

	44.
	Махи дисконт
	135
	Индиректна

	45.
	Драгослава Срејовића бр. 4
	317
	Индиректна

	46.
	Драгослава Срејовића бр. 4А
	175
	Индиректна

	47.
	Пошта
	600
	Индиректна

	48.
	Крфска бр. 8-10-12
	450
	Индиректна

	49.
	Трг Ослобођења бб. ПАРИС
	147
	Индиректна

	50.
	Генерала Гембете бр. 44
	181
	Индиректна

	51.
	Г.У. Зајечар
	470
	Индиректна

	52.
	Хајдук Велјкова бр. 4
	891
	Индиректна

	53.
	Зорана Радмиловића бр. 5
	379
	Индиректна

	54.
	Божина Јовановића бр. 4
	27
	Индиректна

	55.
	Љубе Нешића бр. 48
	216
	Индиректна 

	56.
	Косте Чауша бр. 1-1А-3
	245
	Индиректна

	57.
	Обданиште Здравац
	157
	Директна

	58.
	Генерала Гембете бр. 7
	14
	Индиректна

	59.
	Генерала Гембете бр. 9
	54
	Индиректна

	60.
	Љубе Нешића бр. 69-71
	148
	Индиректна

	61.
	Которска бб.
	60
	Индиректна

	62.
	Которска бр.2
	60
	Директна

	63.
	Милана Миљковића бр. 44-46-48
	566
	Директна

	64.
	Старог Вујадина бр. 65-67
	253
	Директна

	65.
	Старог Вујадина бр. 69-73
	352
	Директна

	66.
	Крфска бр. 13
	104
	Директна

	67.
	Крфска бр. 16, Маркетинг С
	404
	Директна

	68.
	Крфска бр. 18, Маркетинг С
	205
	Директна

	69.
	Крфска бр. 20
	432
	Директна

	70.
	Тетовска бр. 1А
	192
	Индиректна

	71.
	Тетовска бр. 2; 4; 6; 8; 10
	366
	Индиректна

	72.
	Тетовска бр. 12; 14; 16; 18; 20; 22; 24; 26
	527
	Индиректна

	73.
	О.Ш. Љубица Радосављеић 
	800
	Индиректна



И објекти из топлотно- предајне станице Краљевица:
	Редни број
	Адреса објекта
	Инсталисана снага грејних уређаја кW
	Тип подстанице

	1.
	Љубе Нешића бр. 88
	134
	Индиректна

	2.
	Љубе Нешића бр. 92
	536
	Индиректна

	3.
	Љубе Нешића бр. 94
	617
	Индиректна

	4.
	Љубе Нешића бр. 96
	467
	Индиректна

	5.
	Љубе Нешића бр. 98
	676
	Индиректна

	6.
	Љубе Нешића бр. 100
	537
	Индиректна

	7.
	Љубе Нешића бр. 102
	352
	Индиректна

	8.
	Љубе Нешића бр. 104
	369
	Индиректна

	9.
	Љубе Нешића бр. 106
	449
	Индиректна

	10.
	Љубе Нешића бр. 108
	761
	Индиректна

	11.
	Љубе Нешића бр. 110
	497
	Индиректна

	12.
	Љубе Нешића бр. 112
	473
	Индиректна

	13.
	Љубе Нешића бр. 114
	462
	Индиректна

	14.
	Вртић „Ђуићи“ Љубе Нешића бр. 116
	228
	Индиректна

	15.
	Т.Ц. Краљевица Љубе Нешића бб.
	178
	Индиректна

	16.
	Љубе Нешића бр. 92
	643
	Индиректна



Укупан топлотни капацитет топловода у крајњој фази износи: 20.590 kW+7.379kW = 27.969kW
Топловодна мрежа ће бити од предизолованих челичних цеви, које се постављају у земљани ров одговарајуће ширине и која води до објеката који ће бити снабдевени. Компензација топлотних дилатација ће бити решена са природним компензационим елементима – L, U и Z коментаторима без примене термичког напрезања и једнократних компензатора. Шахтови за секционисање дистрибутивног топловода, одваздушење и пражњење су предвиђени у складу са подужним профилом терена.
Закључак
На траси предметног топловода обавезна је да уградња продужених колена (1х1 m). Компензација топловодних инсталација је пројектом предвиђена да се врши преко природних „L“, „U“  и „Z“ компензатора.


При извођењу машинских радова потребно је строго придржавање препорука за монтажу, а на местима на којима се новопројектовани цевовод укршта са постојећим подземним инсталацијама  треба вршити опрезан ручни ископ.

ТОПЛОТНЕ ПОДСТАНИЦЕ
Да би било могуће извршити контролу губитака топлотне енергије према потрошачима на обе локације, Котларнице „Плажа“ и Котларнице „Кључ“, неопходно је да све топлотне подстанице буду индиректног типа и да садрже следеће елементе: 
1. Регулациони комби вентил, који омогућава континуално балансирање топлотне мреже;
2. Плочасти измењивач;
3. Калориметар за мерење предате количине топлотне енергије потрошачима . Овај елемнт има и контролни карактер, којим се могу пропратити топлотни губици у топловодној мрежи;
4. Електро орман, односно управљачку јединицу за топлотну подстаницу; 
5. Експанзиону посуду/односно диктир систем зависно од инсталисане снаге топлотне подстанице;
6. Одзрачно одмуљну посуду; 
7. Водомерни импулс, на baypass воду преко кога се инсталација потрошача пуни омекшаном водом из мреже;
8. Спољашњи сензор температуре
9. Цевне сензоре температуре; 
Све топлотне подстанице морају бити изведене у свему према графичкој документацији, која је саставни део овог прилога. 


















ТЕХНИЧКИ УСЛОВИ ЗА ИЗВОЂЕЊЕ РАДОВА НА ПРЕДИЗОЛОВАНОМ ЦЕВОВОДУ
1. Материјали уграђени у цевовод
Сви елементи топлотне мреже треба да су израђени од новог и првокласног материјала. Испоручиоци појединих елемената дужни су да за своју опрему доставе монтажеру односно Инвеститору атесте који морају да одговарају захтевима условљеним техничком документацијом.
1.1. Стандардне предизоловане компоненте и материјали
1.1.1. Челични предизоловани цевовод
Медијумска цев, црна челична високофреквентно заварена шавна цев према ЕN 10217-2 са фактором заваривања В=1.0, односно 100 % прорачунским напоном са толеранцијом пречника према ЕN 253. Ознака материјала P235 GH. Све цеви морају бити испоручене најмање са 3.1 Б сертификатом према ЕN 10204. Цевни завршеци припремљени за заваривање под углом од 30о у складу са ISO 6761.
Пре предизолације цеви морају бити испескарене, непредизоловани крајеви незаштићени бојом, лаком или другим премазом. Квалитет пескарења треба да одговара нивоу SA 2.5. Оба краја цеви морају на дужини од мин. 150 mm да буду без изолационог материјала. Термичка изолација од ПУР пене постојане до 130 °C карактеристика према ЕN 253, чија топлотна проводљивост не прелази 0.033 W/мК а после 5 година екслпоатације 0.035 W/мК. ПУР пена мора бити без фреона. Крај предизолације треба да буде фабрички премазан против продора влаге.
Обложна цев од тврдог PEHD омотача према стандарду ЕN 448.
Цеви испоручити са заштитним пластичним капама на непредизолованим деловима због спречавања продора влаге и прљавштине у унутрашњост цеви.
Цеви испоручити са двожичним системом за детекцију влаге, чине га две голе бакарне жице пресека 1.5 mm2. Дужина испоручених цеви мора бити 6 или 12 м.
1.1.2. Лук
Цевни цилиндар, бешаван, округао, нелегиран и умирен челик према ЕN 10216-2. Ознака материјала P235 GH са толеранцијом пречника према ЕN 253. Номинални и спољни пречник морају одговарати пречнику праве цеви према норми EN 253. Цевни завршеци морају минимум у дужини од 150 mm бити без термоизолације и припремљени за заваривање под углом од 30° према ISO 6761. Пре предизолације челични елемент лука мора бити испескарен, непредизоловани делови незаштићени бојом, лаком или другим премазом. Квалитет пескарења треба да одговара нивоу SA 2.5.
Термичка изолација од ПУР пене постојане до 130 °C карактеристика према ЕN 253, чија топлотна проводљивост не прелази 0.033 W/мК а после 5 година екслпоатације 0.035 W/мК. ПУР пена мора бити без фреона. Крај предизолације треба да буде фабрички премазан против продора влаге.
Обложна цев од тврдог PEHD омотача према стандарду EN 448.
Лук испоручити са заштитним пластичним капама на непредизолованим деловима због спречавања продора влаге и прљавштине у унутрашњост лука.
Лук испоручити са двожичним системом за детекцију влаге, чине га две голе бакарне жице пресека 1.5 mm2.





1.2. Непредизоловани елементи
1.2.1. Неумрежена термоскупљајућа спојница
Неумрежена термоскупљајућа спојница представља двоструко заптивајући систем који се састоји од једноделне PEHD спојнице (ПЕ заварива) са термоскупљајућим својствима, две термоскупљајуће манжетне које служе за заптивање спојнице на оба прелаза ка обложној цеви, као и ПЕ чепа за заваривање и ПЕ одзрачног чепа. За време производње благо проширена, спојница се током монтаже благим пламеном гаса скупља на величину почетног пречника, настаје такозвани меморијски ефекат. Између обложне цеви и спојнице се пре поступка скупљања ставља заптивна трака од бутил-каучука, тако да скупљањем долази до заптивања и до велике чврстоће заптивног прстена.
Неумрежена термоскупљајућа спојница може пре пуњења ПУР пеном бити подвргнута тестирању ваздушним притиском од 0.3 бара, а резултате треба преконтролисати. После пуњења пеном следи додатно заптивање са термоскупљајућим манжетнама.
Отвор за пуњење пене и одушак заптивени су ПЕ-чеповима и додатним затварачима.
1.2.2. Арматура
1.2.2.1. Арматура за преграђивање цевовода
Арматура за преграђивање цевовода, једноделна славина, са унутрашњим навојем до 2”, а преко 2” са прирубничким сетом, номиналног притиска PN16 и температуре 150°C.
Навојни крајеви израђени од материјала St 37.0, кућиште славине од материјала St 37.0, унутрашња осовина и лопта од нерђајућег челика, седиште угљеником ојачан PTFE, заптивање PTFE/графит.
Монтира се на цев димензија према DIN2440 или фабрички израђен фитинг.
1.2.2.2. Арматура за пражњење
Арматура за пражњење цевовода једноделна славина са унутрашњим навојем номиналног притиска PN16 и температуре 150 °C.
Навојни крајеви израђени од материјала St 37.0, кућиште славине од материјала St 37.0, унутрашња осовина и лопта од нерђајућег челика, седиште угљеником ојачан PTFE, заптивање PTFE/графит.
Монтира се на цев за пражњење димензија према DIN 2440.
1.2.2.3. Арматура за одваздушење
Арматура за одваздушење цевовода једноделна славина са унутрашњим навојем номиналног притиска PN16 и температуре 150 °C.
Монтира се на цев за одваздушење димензија према DIN 2440 или фабрички израђен фитинг.
1.2.3. Стандардни гумени прстен са чауром за пролаз кроз зид
Стандардни гумени прстен се састоји од специјално профилисаног неопренског прстена који је отпоран на старење и служи за заптивање непритискајуће воде према DIN 18 195–4. Ширина прстена је независна од номиналних величина и износи 50 mm.
Полиетиленска чаура за пролаз кроз дужине 200 mm карактеристика према EN 253.
1.2.4. Пролазна завршна капа са наставком
Пролазна завршна капа се монтира на крај предизолованог цевовода у коморама и кућним прикључцима. Пролазне завршне капе не смеју бити прорезане. Расечене завршне капе се не смеју уграђивати.
1.2.5. ПВЦ трака за упозорење
За обележавање цевовода користи се ПВЦ трака ширине 40 mm, жуте боје са црним натписом „Упозорење – цевовод за даљинско грејање“.
1.2.6. Полиестерска облога за надземни део цевовода
Полиестерску облогу испоручити у облицима подужно сечених цеви са датом обрадом димензијама и обележавањем елемената по датом пројекту.
Дебљина полиестерских елемената је 1,6 mm изведених по технологији фабрике полиестера на машини за бесконачне дужине цеви. Исецање цеви вршити машински уздужно и по датим дужинама.
Полиестер је за уградњу у отвореном простору па је обавезна заштита од УВ зрака тако да му радни век буде минимално 30 година.
2. Монтажа
2.1. Монтажа стандардних предизолованих комада
2.1.1. Истовар и складиштење предизолованог крутог цевовода
Испорука цеви, фазонских комада и прибора, обавља се претежно камионима до градилишта.
Приликом утовара, превоза и истовара материјала треба водити рачуна да не дође до оштећења полиетиленског омотача цеви и топлотне изолације цеви. Истовар цеви мањих димензија се може обављати ручно (до DN 80). За веће пречнике потребно је користити дизалице. Као привезнице за истовар користити текстилне траке ширине 100 – 150 mm. За цеви дужине 12m треба користити најмање 2 траке да би се спречила појава недозвољеног прегиба цеви и оштећења жица за надзор стања цевовода. Није дозвољено вучење и котрљање цеви по подлози, као ни примена челичних ужади или ланаца као привезница за куку крана. Привремено складиштење на градилишту треба обављати на равним, сувим површинама без присуства камења по могућности разврстане по димензијама. Као подлога за слагање цеви могу да послуже насути песак или гредице. Гредице ширине 100 – 200 mm поставити на растојању од 3 м. Све цеви морају на међумској цеви имати заштитне капе за спречавање продора влаге и прљавштине у унутрашњост. Капе се скидају непосредно пред спајање.
Развожење цеви дуж трасе може се обављати приручним превозним средствима при томе треба водити рачуна да не дође до оштећења ПЕ обложне цеви, топлотне изолације или система за надзор стања цевовода. Цеви је потребно испоручити на градилиште са крајевима топлотне изолације премазаним средством за спречавање продора влаге. Посебне мере предустрожности треба предузети у случајевима када је температура испод 10°C због опасности од појаве кртог лома ПЕ обложне цеви.
Фитинге треба складиштити на сувим местима по мугућству сортиране по величини. Због мање величине истовар фитинга из камиона може се обављати ручно. Забрањено је бацање или истресање фитинга из превозног средства којим је довежено до градилишта. Сви фитинзи на медијумској цеви морају имати заштитне капе за спречавање продора влаге и прљавштине у унутрашњост фитинга. Капе се скидају са фитинга непосредно пред спајање. 
Разношење фитинга дуж трасе се може обављати ручно или уз помоћ приручних средстава при томе треба водити рачуна да не дође до оштећења полиетиленског заштитног омотача, топлотне изолације или система за надзор стања цевовода. Фитинге је потребно испоручити на градилиште са крајевима топлотне изолације премазаним средством за спречавање продора влаге.
Прибори, ситни делови као што су спојнице, манжетне, чепови, флеке, пролазне завршне капе, слепе завршне капе и дилатациони ослонци морају се складиштити у сортираном стању, на сувом без излагања смрзавању и директном сунчевом зрачењу, најбоље у просторији где је температура ваздуха 15 – 25 °C. Спојнице и манжетне додатно су заштићени најлоном који се скида непосредно пред заливање спојног места.
Када је ров грађевински припремљен и нивелисан постављањем гредица од меког дрвета димензија 100 x 100 x Б mm (Б – ширина рова) и посут песком почиње се са монтажом цевовода.
Монтажа цевовода се обавља према унапред одобреној технологији за монтажу одређеног типа цевовода од стране Инвеститора.
2.1.2. Спајање стандардних предизолованих комада
У складу са пројектном класом пројекта монтажерска организација мора испунити захтеве дефинисане за конкретну класу.
Пре почетка монтажерских радова Монтажер је дужан доставити Инвеститору Верификовану технологију заваривања (WPS). 
WPS посебно мора обрадити:
- заваривачи – морају имати одговарајући сертификат у складу са EN287-1 за одговарајући материјал, димензиони опсег и положај заваривања
- персонал који координира заваривањем – особа са квалификацијом према EN719,
- квалификовану процедуру заваривања
- потрошни материјал за заваривање – потрошни материјал мора бити таквог квалитета да заварени спојеви имају механичке карактеристике барем једнаке изворном материјалу.
Потрошни материјал за заваривање треба да одговара основном материјалу, процедури заваривања и условима заваривања:
- место и положај заваривања;
- припрему ивице спојева код елемената различитих дебљина;
- припрему површине за заваривање;
- примењени алат за центрирање компоненти које се спајају;
- хевтање;
- преваривање хевтова;
- начин контроле хевтова, заварених спојева (од стране монтажера);
- поправак неквалитетно урађених спојева;
- начин обележавања заварених спојева на компонентама које се спајају;
- начин вођења евиденције о поступку заваривања (књига заваривања);
Код извођења заваривачких радова треба водити посебну пажњу о следећем:
- размак шава завареног споја треба да буде такав да се зона предгревања не преклапа нити има утицаја. 
Апсолутни дозвољени минимални размак је 3.5 дебљина зида (препоручује се размак од 100 mm и више)
- уздушни шавови треба да буду размакнути 10 пута дебљина зида, минимално 50 mm;
- заварени спојеви који имају више од једног пролаза, минимални размак између почетног и крањег положаја пролаза износи 30 mm;
- површина од 50 mm од завареног споја са обе стране споја мора бити очишћена од прашине, прљавштине и воде а потребно је да заштити од ветра и кише. При температури нижој од 5 °C и при високој влажности, површина шава треба да се загрева у циљу спречавања кондензације.
- забрањено успостављати лучне ударе на површини цеви ако се они случајно појаве потребно их одстранити шмирглањем;
- да би се избегло потенцијално оштећујуће кретање ваздуха унутар цеви, потребно је затворити барем један крај цеви током заваривања на отвореном простору;
- забрањена промена правца правог дела трасе за угао већи од 2° (дозвољена толеранција при монтажи ± 0.25°) због концентрације сила на заварени спој. Такви спојеви морају посебно означити и подвргавају 100% ИБР контроли.
У складу са класом пројекта (класа Б) захтевани ниво квалитета заварених спојева је Ц.
Класификација грешака се обавља према ISO 5817.
Монтажер може за себе у раној фази извршити контролу спојева неком од метода без разарања да изврши проверу WPS и заваривача.
Инвеститор је у обавези да независно од монтажера обави контролу (ИБР) у проценту који одговара класи пројекта односно нивоу квалитета заварених спојева. У овај проценат не улазе спојеви који се налазе у улицама, прелазима путева, канала, пруга и у близини грађевина. Ови спојеви се контролишу ИБР 100 % од стране Инвеститора.
Налажењем спојева недозвољеног нивоа квалитета проценат ИБР контроле се подиже.
2.2. Арматура
Предвиђена арматура за преграђивање је лоптаста славина са прирубничким сетом, а за одмуљивање и одваздушење је са навојном везом. Приликом монтаже, арматура мора бити у положају „отворено” због могућности оштећења ПТФЕ заптивача. Арматура се може затворити само после испирања цевовода. Потребно је да цела дужина навојне буде у споју.
2.3. Стандардни гумени прстен са чауром за пролаз кроз зид
Пре спајања елемената у шахтовима на цев се поставља стандардни гумени прстен са ПЕ чауром за пролаз кроз зид. Прстен се равна са унутрашњом ивицом зида.
2.4. Пролазне завршне капе
Није дозвољено постављање предизолованих елемената код којих крајеви изложени спољним утицајима нису заштићени са пролазним завршним капама.
Пролазне завршне капе се постављају на цевовод пре обављања поступка спајања два елемента цевовода. Завршне капе не смеју бити пререзиване и приликом извођења заваривања морају се заштити од утицаја топлоте и нагоревања.
Пре извођења монтаже завршних капа крај ПЕ обложне цеви у дужини од 150 mm помоћу растварача за чишћење полиетилена. Затим треба помоћу шмиргле нахрапавити заштитну и медијумску цев у дужини од 100 mm. Нахрапављене делове цеви очистити од честица пластике и метала. Уз примену благог пропанског пламена од 60°C, треба загревати капу по обиму тако да се она стегне преко обложне цеви. Након тога треба пустити да се капа мало охлади. Сада се процес стезања капе изводи на исти начин код налегања капе на медијумску цев.
Када дође до истицања лепка на ивицама капе, процес загревања ради монтаже капе је завршен.
Код температуре радног медијума > 120 °C завршне капе се додатно морају причврстити стезним тракама од нерђајућег челика код обложне и медијумске цеви.
2.5. Спојница
По завршеном испитивању на непропусност и повезивања и провере система на контролу цурења приступа се монтажи спојница и заливању спојних места полиуретанском пеном.
Елементи спојног места по својим карактеристикама треба да одговарају условима траженим у „Техничким условима за испоруку материјала”.
Спојнице се монтирају на цевовод пре процеса спајања заваривањем. Све време спојница мора бити заштићена најлоном да би спречио штетан утицај УВ зрачења. Заједно са спојницом на цевовод се пре спајања постављају и термоскупљајуће манжетне. Манжетне све време морају бити заштићене најлоном од УВ зрачења.
Пре почетка монтаже монтажер треба да достави Инвеститору на сагласност Технологију наливања спојева у три примерка. По добијању сагласности на израђену технологију два примерка се враћају монтажеру, трећи примерак Инвеститор прилаже у атестну документацију добијену од испоручиоца материјала. Од два добијена примерка монтажер мора један примерак “Технологије наливања спојева” држати на градилишту.
Технологија наливања спојева мора обавезно садржати следеће:
2.5.1. Чишћење
Потребно је навести одговарајуће поступке чишћења и сушења за:
- површину медијумске цеви;
- површину изолације;
- површину облоге спојнице;
- површину облоге цеви;
Реченица “Сва влажна пена треба да се одстрани са крајева цеви” мора обавезно бити унета у упутство.
2.5.2. Систем за детекцију цурења
Када се угради систем за детекцију цурења потребно је да буде наведен исправан поступак његовог повезивања. Ова спецификација као минимум треба да укључује следеће:
- општа упутства за употребу да би се избегло оштећивање система;
- поступке постављања и повезивања цеви да би се обезбедио рад система;
- поступци и методе испитивања ради проверавања рада система за детекцију цурења за време монтаже;
2.5.3. Облога спојнице
Морају бити наведени поступци за исправно руковање и монтажу облоге спојнице и манжетне (за двоструко осигурање заптивености спојнице).
Сваки од примењених метода заптивености мора појединачно испунити захтеве на непропусност воде и чврстоће везе облоге спојнице и обложне цеви.
2.5.4. Убризгавање пене
Мора се описати одговарајући поступак убризгавања пене. Као минимум следећи параграфи морају бити укључени:
- превентивне мере ако је температура површине медијумске цеви и облоге спојнице ван опсега 15-25 °C
- температуре и начин чувања ПУР компоненти ако је температура ван опсега 15-25°C
- превентивне мере које је потребно предузети да би се омогућила одзрака спојнице и прекомерни губици пене
2.5.5. Чеп за затварање отвора на спојници
Навести начин монтаже чепа за затварање отвора и његова заштита од продора воде.
Општи захтеви за спојнице и комплетну монтажу спојног места су следећи:
- морају бити непромочиви
- отпорни на аксијалне силе подстакнуте аксијалним померањем цеви у земљи
- отпорни на радијалне силе и померања при савијању
- отпорни на утицај температуре и температурне промене у земљи
Радни век спојнице и монтираног спојног места мора бити исти као радни век стандардног предизолованог елемента.
2.6. Систем за надзор детекције цурења
Повезивање система за надзор детекције цурења и њихову контролу исправности током монтаже монтажер мора обрадити кроз „Технологију наливања спојева”. Мерно место за прикључење мобилног контролног уређаја монтира на цевовод у комори према детаљу из графичке документације.
2.7. ПВЦ трака за упозорење
ПВЦ трака за упозорење се поставља на 300 mm изнад површине ПЕ обложне цеви на 12 сати посматрано у попречном пресеку рова.
3. Испитивање на непропусност система
3.1. Испитивање на непропусност система водом
Током овог испитивања систем који се испитује треба да буде визуелно испитан да би се проверило да ли су компоненте система, заварени спојеви и други спојеви заптивени. Испитивању на заптивеност не морају бити подвргнути (не морају бити откривени само спојеви за које постоји документација да су од стране Инвеститора комплетно ИБР испитани).
Пре испитивања морају бити монтирана сва чворна места и урађени бетонски блокови непокретних ослонаца. Испитивању се не смеју подвргнути делови чији је испитни притисак мањи од испитног притиска цевовода и делови опреме за коју није позната вредност испитног притиска.
Цевовод се пуни са водом на најнижим тачкама. Квалитет воде треба да буде такав да не изазива корозију и не изазива заостајање нечистоћа. Флуид мора имати довољно високу температуру да би се спречила појава кртог лома елемената цевовода. Максимална дозвољена температура флуида за испитивање износи 50 °C.
Ваздушни џепови у цевоводу се морају избегавати и потребно је обезбедити такав начин пуњења који ће спречити појаву ваздушних џепова у цевоводу који се пуни.
Испитни притисак за испитивање чврстоће на притисак цевовода и заптивености износи:
Pi =1.3xPn
Где је:
Pi - испитни притисак – његова вредност је 21 бар
Pn - номинални (максимални радни притисак) – његова вредност је 16 бар
Вредност притиска се контролише помоћу главног и контролног манометра. 
Главни и контролни манометар морају имати исти мерни опсег и исту тачност. Тачност манометара је 1.6 и морају бити постављени на места и тако окренути да је могуће лако уочити промене.
Пре почетка испитивања сва места која се контролишу испитивањем морају бити откривена и лако приступачна за контролу.
Испитивање се обавља у две фазе:
1. Претходно испитивање – у трајању од 24 часа, испитивани цевовод је подигнут на вредност пројектованог притиска. Ако се контролом утврди да нема цурења, влажења или пада притиска приступа се следећој фази.
2. Главно испитивање – у трајању минимално 60 мин. (да би вода могла да продре у изузетно мала оштећења), испитани цевовод је подигнут на вредност испитног притиска. Уколико дође до влажења, цурења или деформације завареног споја цевовод се празни и заварени спој се поправља. Потом се цео поступак испитивања понавља.
Уколико дође до влажења или цурења на раздвојивом споју (навојној или прирубничкој вези) притисак у цевоводу се смањи на 1 bar и обави се дотезање споја, затим се поново повећа притисак на вредност испитног притиска.
Цео поступак испитивања се мора документовати кроз записник о испитивању који потписују сва званично присутна лица. Записник се прави у два примерка. Један примерак иде монтажеру, а други примерак Инвеститору који га прилаже уз осталу документацију добијену од испоручиоца опреме и монтажера.
Пражњење цевовода обавити преко најнижих тачака на монтираном цевоводу, да би се спречила појава вакуума приликом пражњења течности, потребно је обезбедити одзраку да би се спречио прекид пражњења.
После обављеног испитивања на непропусност и чврстоћу забрањено је обављање било каквих заваривачких радова на цевоводу. Ако се обављају заваривачки радови испитивање се мора поновити, ако је то немогуће урадити онда се такви спојеви 100% ИБР контролишу и посебно евидентирају у дневнику заваривања.
3.2. Испитивање на непропусност система ваздухом
Током овог испитивања систем који се испитује треба да буде визуелно испитан да би се проверило да ли су компоненте система, заварени спојеви и други спојеви заптивени. Код испитивања заптивености ваздухом могућа су два начина:
- Испитивање заптивености ваздухом надпритиском од 0.5 bar
- Испитивање заптивености притиском 0.65 bar испод атмосферског притиска
У оба случаја индикација незаптивености се проверава применом одговарајућег флуида за индикацију.
4. Антикорозиона заштита цевовода
[bookmark: _Hlk118806871]Све металне делове који се не изолују заштитити са два премаза боје постојане на температури од 130°C. Минимална дозвољена дебљина заштитног слоја боје износи 60-премазивањем потребно је све металне делове очистити до металног сјаја.
5. Испирање цевовода
После испитивања на непропусност приступа се испирању цевовода. Испирање цевовода се обавља водом. Вода из цевовода се сакупља у сабирној јами, из сабирне јаме избацује се помоћу пумпе у канализацију или неко друго место које одреди Инвеститор. О испирању и резултатима испирања се саставља посебан записник.
6. Пуштање у рад
Уколико се цевовод не пушта одмах у рад, препоручује се заштита инсталације помоћу течности.
Уколико се цевовод пушта одмах у рад подизање температуре радног медија треба вршити пажљиво и постепено.





ГРАЂЕВИНСКИ ДЕО: 
У грађевинском делу предвиђени су следећи радови:
- обележавање трасе топловода на терену са исколчавањем;
- рушење ивичњака са чишћењем и одлагањем на депонију или чувањем ради касније уградње, у складу са ситуацијом на терену,
- опсецање и рушење постојећег коловоза улица од асфалт бетона са припадајућим слојевима коловозне конструкције, са одвозом шута на званичну депонију. Укупна дебљина слојева који се руше износи ~57цм;
- опсецање и рушење постојећег платоа од бетона са припадајућим слојевима коловозне конструкције, са одвозом шута на званичну депонију. Укупна дебљина слојева који се руше износи 35цм;
- рушење површина тротоара од асфалт бетона са припадајућим слојевима конструкције тротоара, са одвозом шута на званичну депонију. Укупна дебљина слојева који се руше износи ~28цм;
- ручни и машински ископ по пројектованој траси. Посебно водити рачуна на местима укрштања са осталим комуналним инсталацијама. На тим местима обавезан је ручни ископ. Ископ је са одвозом материјала на градску депонију;
-разупирање страница рова на местима где постоји опасност од урушавања и заштиту рова од обрушавања, за веће дубине од 1,5 метар;
- нивелисање дна рова;
- полагање слоја песка испод, око и изнад толоводних цеви;
- полагање пластичних трака за обележавање топловода, дуж свих цеви;
- затрпавање рова песковитим материјалом са набијањем испод коловоза улица и пешачких површина;
- затрпавање рова земљаним материјалом са набијањем испод зелених површина;
- хумузирање слојем хумуса дебљине 30цм, са сејањем и негом траве на делу трасе кроз зелене површине;
- геодетско снимање трасе топловода после полагања цеви и достављање елабората за уношење података у катастар;
- набавку материјала и израду коловоза улице и тротоара, са оивичењем у свему према постојећем стању;
- набавку материјала и израду нових шахтова на траси топловода;
- набавку материјала и израду конструкције за надземно вођење топловода на укрштају са реком.
Техничко решење одвијања саобраћаја за време извођења радова, са постављањем потребне саобраћајне сигнализације, није предмет овог пројекта.
По геодетском обележавању трасе, а пре почетка радова на ископу рова обавезно писмено обавестити Комуналне службе: Електродистрибуција, ЈКП водовод и канализација, Телеком Србије, Путеве Србије итд. о почетку радова на изградњи вреловода, са обавезом да одговорна лица изађу на терен и детектују своје инсталације са којима се вреловод укршта, и да одреде своја службена лица која ће вршити потребни надзор на заштити својих инсталација.
Приликом извођења радова извођач је дужан да се придржава услова из Сагласности, података из техничких услова, пројектног задатка, техничког извештаја, ситуације трасе и подужног профила, а ако дође до евентуално неопходних измена приликом извођења, да обавезно консултује пројектанта.
